**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.07.2024, ora 08.00 – 02.07.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 02.07.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 01.07.2024, la ora 11:30, atenţionarea hidrologică nr. 58 – COD GALBEN, valabilă în intervalul 01.07.2024, ora 20:00 –02.07.2024, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, cu posibile depăşiri ale COTELOR DE AtenŢIE** pe râurile din bazinele hidrografice: Mureş – afluenţii aferenţi sectorului aval confluenţă cu râul Târnava – amonte S.H. Săvârşin **(judeţele: Alba, Sibiu, Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Remetea **(judeţele: Timiş şi Arad)**, Timiş – bazin amonte S.H. Sadova şi afluenţii aferenţi sectorului aval S.H. Sadova **(judeţele: Caraş-Severin şi Timiş)**, Bârzava – bazin amonte S.H. Moniom şi afluenţii aferenţi sectorului aval S.H. Moniom **(judeţele: Caraş-Severin şi Timiş)**, Nera – bazin superior şi afluenţi bazin mijlociu şi inferior **(judeţul Caraş-Severin)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş-Severin)**, Jiu – bazin amonte S.H. Sadu şi afluenţii aferenţi sectorului aval S.H. Sadu – amonte confluenţă cu râul Gilort **(judeţele Hunedoara şi Gorj)**, Gilort – bazin superior şi afluenţi bazin mijlociu şi inferior **(judeţul Gorj)**, Motru – bazin superior şi afluenţi bazin mijlociu şi inferior **(judeţele: Gorj şi Mehedinţi)**, Olteţ – bazin superior şi afluenţi bazin mijlociu şi inferior **(judeţele: Gorj, Vâlcea, Dolj şi Olt)**.

**Atenționarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Hunedoara, Caraş-Severin şi Gorj.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, ARAD, CARAŞ-SEVERIN, DOLJ, GORJ, HUNEDOARA, MEHEDINŢI, OLT, SIBIU, TIMIŞ şi VÂLCEA*** (11 prefecturi) ***– COD GALBEN.***

**Debitele au fost** **în creştere** ca urmare a precipitațiilor sub formă de aversă, însemnate cantitativ, căzute în interval şi propagării pe râurile din bazinele hidrografice: Vişeu, Iza, Tur, Someşul Mare, Lăpuş, Bega Veche, Bega, Timiş, Bârzava, Moravița, Caraş, Nera, Cerna, Jiu, bazinul mijlociu şi inferior al Mureşului şi pe afluenții din bazinul inferior al Oltului.

Pe celelalte râuri debitele au fost relativ staționare, exceptând râurile din bazinele hidrografice: Someşul Mic, Crasna, Barcău, Crişuri, cursul Someşului şi cursurile superioare ale Mureşului şi Prutului, unde au fost în scădere.

Debitele se situează în general la valori sub mediile multianuale lunare, cu coeficienți moduli cuprinși în general între 10-30%, mai mari (în jurul şi peste normalele lunare) pe cursul superior al Vișeului și între 40-80% pe râurile din bazinele hidrografice: Iza, Tur, Someş, Bega, Jiu (exceptând unii afluenți din bazinul mijlociu și inferior), Olt, Argeș (exceptând unii afluenți din bazinul superior), Ialomița (exceptând cursul inferior), Bistrița, cursul mijlociu al Mureșului și pe unele râuri din Dobrogea.

În interval s-a situat la **COTA DE ATENȚIE** râul Cavnic la stația hidrometrică Cavnic (60)-jud. MM.

În interval au fost emise zece **atenționări hidrologice** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în creștere** ca urmare a precipitațiilor în curs, celor prognozate și propagării pe râurile din bazinele hidrografice: Vișeu, Iza, Tur, Someş, Crasna, Barcău, Crişuri, Mureş, Bega, Timiș, Bârzava, Moravița, Caraș, Nera, Cerna, Jiu, bazinele superioare ale râurilor: Olt, Suceava, Moldova, Bistrița, Trotuş, Putna, Râmnicu Sărat, Buzău şi pe afluenții din bazinul inferior al Oltului.

Pe celelalte râuri debitele vor fi relativ staționare.

Sunt posibile scurgeri pe versanți, torenți, pâraie, formarea de viituri rapide și creșteri de niveluri și debite cu posibile depășiri ale **COTELOR DE ATENȚIE**, pe unele râuri din zonele de deal şi munte din nordul, centrul şi vestul țării ca urmare a precipitațiilor prognozate, sub formă de aversă, cu caracter torențial, mai însemnate cantitativ şi propagării.

**DUNĂRE**

**Debitul la intrarea în ţară** (secţiunea Baziaş) în intervalul 01-02.07.2024 **a fost în scădere, având valoarea de 5800 m3/s**, sub media multianuală a lunii **iunie (6400 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi în scădere (5600 m3/s).**

În aval de Porţile de Fier debitele vor fi în scădere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 4,5 mc/s;

-CA2: 0,3 mc/s;

-Der. Mircea Vodă: 1.2 mc/s.

**A.B.A. Crişuri**

Debitul râului Barcău în secțiunea Nușfalău este 0.35 mc/s;

Debitul râului Crișul Alb în secțiunea Crișcior este 0.586 mc/s.

**A.B.A. Prut-Bârlad**

**Județul Iași:**

Se menține situația de restricții și încetarea livrării apei în alimentarea cu apă pentru piscicultură la urmatoarele folosințe:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

Se menține situația de restricții în alimentarea cu apă la folosința:

-S.C. APAVITAL S.A. Iași prin reducerea debitelor de la 33.0 l/s la 26 l/s la sursa r. Bahlui – ac. Pârcovaci.

**2.** **Situaţia meteorologică în intervalul 01.07.2024, ora 09.00 –02.07.2024, ora 06.00**

**Administraţia Naţională de Meteorologie (A.N.M.) a emis în data de 01.07.2024, la ora 10:00, atenţionarea meteorologică nr. 70 - COD GALBEN, astfel:**

**MESAJ 1, valabil pentru data de 01.07.2024, vizând temperaturi deosebit de ridicate, caniculă și disconfort termic ridicat: „**în Crișana, Banat, sudul Transilvaniei, Oltenia, Muntenia, Dobrogea continentală și în Moldova se vor înregistra temperaturi deosebit de ridicate pentru această dată, va fi caniculă și disconfort termic ridicat, iar indicele temperatură-umezeală (ITU) va depăși ușor pragul critic de 80 de unități. Temperaturile maxime vor fi în general de 35...37 de grade, pe arii restrânse mai ridicate în sud și în est. Local, minimele nu vor coborî sub 20 de grade, caracterizând o noapte tropicală.”

**MESAJ 2, valabil în intervalul** **01.07.2024, ora 20:00-02.07.2024, ora 10:00, vizând instabilitate atmosferică: „**în Banat, Oltenia și sud-vestul Transilvaniei vor fi perioade cu instabilitate atmosferică. Aceasta se va manifesta prin averse torențiale, intensificări ale vântului (rafale în general de 50...70 km/h), vijelii, grindină și descărcări electrice. În intervale scurte de timp sau prin acumulare cantitățile de apă vor fi de 20...30 l/mp și izolat de peste 40 l/mp. Notă: pe parcursul zilei de luni (1 iulie) local vor fi manifestări de instabiliate în nord-vestul și centrul țării.**”**

**MESAJ 3, valabil pentru data de 02.07.2024, vizând temperaturi deosebit de ridicate, caniculă și disconfort termic ridicat: „**în cea mai mare parte a Munteniei, Dobrogea continentală și sudul Moldovei se vor înregistra temperaturi deosebit de ridicate pentru această dată, va fi caniculă și disconfort termic ridicat, iar indicele temperatură-umezeală (ITU) va depăși ușor pragul critic de 80 de unități. Temperaturile maxime vor fi în general de 35...37 de grade. Local, minimele nu vor coborî sub 20 de grade, caracterizând o noapte tropicală.”

**MESAJ 4, valabil în intervalul** **02.07.2024, ora 10:00-03.07.2024, ora 10:00, vizând instabilitate atmosferică: „**în sudul Banatului, Oltenia, Transilvania, cea mai mare parte a Munteniei și Moldovei, local în Maramureș, precum și la munte, vor fi perioade cu instabilitate atmosferică. Aceasta se va manifesta prin averse torențiale, intensificări ale vântului (rafale în general de 50...70 km/h), vijelii, grindină și descărcări electrice. În intervale scurte de timp sau prin acumulare cantitățile de apă vor fi de 20...40 l/mp și pe arii restrânse de peste 50 l/mp. Notă: miercuri (3 iulie) manifestările de instabilitate atmosferică vor continua, mai ales în centrul și estul țării.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-c*ătre prefecturile judeţelor:***ALBA, ARAD, ARGEŞ, BACĂU, BIHOR, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CONSTANŢA, DÂMBOVIŢA, DOLJ, GALAŢI, GIURGIU, GORJ, HUNEDOARA, IALOMIŢA, IAŞI, ILFOV, MEHEDINŢI, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI*** (34 de prefecturi) - ***COD GALBEN*** (mesaj 1);

*-c*ătre prefecturile judeţelor: ***ALBA, CARAŞ-SEVERIN, DOLJ, GORJ, HUNEDOARA, MEHEDINŢI, OLT, TIMIŞ şi VÂLCEA*** (9 prefecturi) - ***COD GALBEN*** (mesaj 2);

*-c*ătre prefecturile judeţelor: ***BRĂILA, BUZĂU, CĂLĂRAŞI, CONSTANŢA, DÂMBOVIŢA, GALAŢI, GIURGIU, IALOMIŢA, ILFOV, PRAHOVA, TELEORMAN, TULCEA, VASLUI, VRANCEA şi Municipiul BUCUREŞTI*** (15 prefecturi) - ***COD GALBEN*** (mesaj 3);

*-c*ătre prefecturile judeţelor: ***ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CĂLĂRAŞI, CLUJ, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SIBIU, SUCEAVA, TELEORMAN, TIMIŞ, VÂLCEA, VRANCEA şi Municipiul BUCUREŞTI*** (36 de prefecturi) - ***COD GALBEN*** (mesaj 4).

**În ţară** vremea a fost călduroasă în aproape toate regiunile, iar în sud, local în est și pe spații mici în vest și centru a fost caniculă. Indicele temperatură - umezeală (ITU) a atins și a depășit pragul critic de 80 de unități în Banat, pe arii relativ extinse în Crișana, Maramureș, Oltenia și Muntenia, local în Transilvania și Moldova și izolat în Dobrogea. Cerul a fost variabil, cu înnorări temporar accentuate, averse și descărcări electrice ziua în nord-vest, nord și parțial în centru, iar noaptea în vest și sud-vest și pe arii mai restrânse în nord și centru. Ploile au avut și caracter torențial, cantitățile de apă au depășit pe alocuri 15...20 l/mp și izolat, în Maramureș. sudul Banatului și nordul Olteniei, 40 l/mp. Vântul a suflat slab și moderat, cu intensificări în timpul ploilor, cu vitezele cele mai mari, de peste 70...90 km/h în nord-vest și sud-vest și a luat aspect de vijelie pe raza localităților Ocna Șugatag, Drobeta-Turnu Severin, Târgu Jiu, Polovragi și Râmnicu Vâlcea. Au fost consemnate și căderi de grindină în județele Maramureș și Sălaj. Temperaturile maxime s-au încadrat între 28 de grade la Mangalia și 38 de grade la Roșiori de Vede, Caracal, Turnu Măgurele și Zimnicea, iar la ora 06 se înregistrau valori termice cuprinse între 14 grade la Întorsura Buzăului și Miercurea Ciuc și 26 de grade la Zimnicea.

**Observație:** în intervalul de diagnoză au fost în vigoare 31 de mesaje pentru fenomene meteorologice periculoase imediate, 3 avertizări cod roșu, dintre care 2 emise de către SRPV Craiova și 1 de către SRPV Timișoara, 9 avertizări cod portocaliu, 3 emise de către SRPV Cluj, câte 2 emise de către SRPV Craiova și SRPV Timișoara și câte 1 emisă de către SRPV Bacău și SRPV Sibiu, 19 atenționări cod galben, 8 emise de către SRPV Cluj, 4 emise de către SRPV Bacău, câte 3 emise de către SRPV Timișoara și SRPV Sibiu și 1 emisă de către CNPM pentru SRPV Cluj.

**La Bucureşti** canicula a persistat, iar disconfortul termic a fost ridicat; temperatura maximă a fost de 36 de grade la Afumați și Băneasa și 37 de grade la Filaret, iar indicele temperatură-umezeală (ITU) a atins și a depășit ușor pragul critic de 80 de unități. Cerul a fost mai mult senin ziua și la începutul nopții, apoi a devenit variabil, cu înnorări la finalul intervalului, iar vântul a suflat slab până la moderat. La ora 06 se înregistrau 19 grade în Băneasa, 20 de grade la Afumați și 21 de grade la Filaret.

**3. Prognoza meteorologică în intervalul 02.07.2024, ora 09.00-03.07.2024, ora 9.00**

**În ţară** gradul de instabilitate atmosferică se va accentua treptat în cea mai mare parte a teritoriului. În sudul Banatului, Oltenia, Transilvania, cea mai mare parte a Munteniei și Moldovei, local în Maramureș, precum și la munte, vor fi perioade cu înnorări accentuate, averse torențiale, intensificări ale vântului (rafale în general de 50...80 km/h), vijelii, grindină și descărcări electrice. În intervale scurte de timp sau prin acumulare cantitățile de apă vor fi de 20...40 l/mp și pe arii restrânse de peste 50 l/mp. În restul teritoriului astfel de fenomene se vor semnala pe arii mai restrânse, ziua în nord-vest, unde și nebulozitatea va persista, iar seara și noaptea, temporar, în sud-est. Valul de căldură va persista în cea mai mare parte a Munteniei, Dobrogea continentală și sudul Moldovei, unde se vor înregistra temperaturi deosebit de ridicate pentru această dată, va fi caniculă și disconfort termic ridicat, iar indicele temperatură-umezeală (ITU) va depăși ușor pragul critic de 80 de unități, dar în celelalte regiuni valorile termice vor marca o scădere semnificativă față de intervalul anterior. Temperaturile maxime se vor situa între 21...22 de grade în Dealurile de Vest și în jurul a 37 de grade în Câmpia Română, iar minimele termice vor fi cuprinse între 13 și 23 de grade, cu cele mai ridicate valori pe litoral.

**La Bucureşti** canicula și disconfortul termic ridicat vor persista, iar din orele serii gradul de instabilitate atmosferică va fi în creștere. Cerul va fi variabil până spre seară, apoi înnorările se vor accentua, vor fi intensificări ale vântului (rafale în general de 50...70 km/h), vijelii, averse torențiale, descărcări electrice și grindină. Temperatura maximă va fi de 35...37 de grade, iar indicele temperatură-umezeală (ITU) va depăși pragul critic de 80 de unități.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Timiș** informează că în data de 27.06.2023, în intervalul orar 10:15-10:25, s-a produs o poluare a aerului cu 500 mc de gaze în urma coroziunii colectorului de distribuţie gaze LTS Sânnicolau Mare-Periam aparţinând operatorului Expert Petroleum (a fost identificată o neetanşeitate). **Măsuri:** s-a izolat în cel mai scurt timp posibil tronsonul de colector avariat şi au început lucrările de remediere. Colectorul a fost remediat cu forţe proprii prin montare de şarnieră.

**Agenţia Naţională pentru Protecţia Mediului** informează că din rezultatele analizelor efectuate în intervalul 27-30.06.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10.

**În domeniul solului şi vegetaţiei**

**Garda Forestieră Râmnicu Vâlcea** informează că în data de 30.06.2024, la ora 13:20, s-a produs un incendiu în zona localităţii Spineni, pe raza Ocolului Silvic Slatina, jud. Olt. Acesta a afectat o suprafaţă de 3 ha de litieră și a fost stins în aceeași zi, la ora 17:10, de către personalul silvic, pompierii militari, poliţiști și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**